b"\n_START_ARTICLE_\nKvirike II de Kakh\xc3\xa8tia\n_START_SECTION_\nBiografia\n_START_PARAGRAPH_\nKvirike o Cyriaque II era el fill i successor de Phadla II de Kakh\xc3\xa8tia. El seu llarg regnat va marcat per la revolta dels Gardabanians que van cridar en ajut al rei Jordi II d'Abkh\xc3\xa0zia. Aquest \xc3\xbaltim va entrar a Kakh\xc3\xa8tia, i va assolar i saquejar el pa\xc3\xads, retornant despr\xc3\xa9s a Abkh\xc3\xa0zia. Despr\xc3\xa9s va encomanar al seu fill Le\xc3\xb3, virrei de Kartli (futur Lle\xc3\xb3 III d'Abkh\xc3\xa0zia) continuar la campanya. Lle\xc3\xb3 va trobar un aliat en el pr\xc3\xadncep Xurta, un germ\xc3\xa0 de Kvirike II i gendre del rei Jordi II, que li va obrir les portes de les fortaleses, principalment de la fortalesa d'Ujarma. El corbisbe (rei) de Kakh\xc3\xa8tia, Kvirike, sense m\xc3\xa9s possibilitats de mantenir la resist\xc3\xa8ncia, va acceptar retre homenatge a Jordi II d'Abkh\xc3\xa0zia i es va despla\xc3\xa7ar a aquest pa\xc3\xads. Jordi II li va permetre tornar a a Kakh\xc3\xa8tia contra l'opini\xc3\xb3 de Lle\xc3\xb3. Al tornar, Kvirike II, d'acord amb la noblesa (aznauri) del pa\xc3\xads va recuperar les ciutadelles que havia perdut._NEWLINE_Furi\xc3\xb3s, el rei de Abkh\xc3\xa0zia va enviar una nova expedici\xc3\xb3 manada pel seu fill Lle\xc3\xb3 III d'Abkh\xc3\xa0zia. Aquest va atacar el pa\xc3\xads i va fer molts estralls, per\xc3\xb2 en mig dels combats es va assabentar de la mort del seu pare, el que aconsellava que torn\xc3\xa9s r\xc3\xa0pidament a Abkh\xc3\xa0zia per assegurar la corona, i per assegurar la pau va fer un tractat amb Kvirike pel qual el fill d'aquest, el pr\xc3\xadncep David de Kakh\xc3\xa8tia, es casaria amb la filla de Lle\xc3\xb3.\xc2\xa0 La mort inesperada de la jove princesa poc temps despr\xc3\xa9s va posar tots els acords en q\xc3\xbcesti\xc3\xb3 i el malent\xc3\xa8s va reapar\xc3\xa8ixer entre les dues corts. Lle\xc3\xb3 III d'Abkh\xc3\xa0zia  va organitzar la seva tercera expedici\xc3\xb3 a Kakh\xc3\xa8tia, en el curs de la qual va caure malalt i va morir al cap de poc. _NEWLINE_Despr\xc3\xa9s d'haver restablert la seva autoritat sobre Kakh\xc3\xa8tia, Kvirike II va aprofitar la debilitaci\xc3\xb3 del regne dels abkhazis que va seguir a la mort de Lle\xc3\xb3 III per temptar d'estendre la seva esfera d'influ\xc3\xa8ncia. A l'est, annexa primerament el petit principat d'Her\xc3\xa8tia despr\xc3\xa9s de la desaparici\xc3\xb3 del pr\xc3\xadncep Ioanes Senaqerim o Joan Senaquerim (951-959). A Kartli va xocar amb David III d'Ib\xc3\xa8ria el Gran, curopalat de Taoklardj\xc3\xa8tia que es va acabar imposant com el protector del llinatge dels bagr\xc3\xa0tides."